După ce a câştigat Cupa Italiei cu Juventus, miercuri, în faţa Fiorentinei (1-0), antrenorul Massimiliano Allegri a declarat că va anunţa ce va face în viitor peste zece zile.
"Am fost dat afară? Dacă este aşa, plec de la o Juve câştigătoare, pentru că victoria este în ADN-ul acestui club. Peste 10 zile vom fi la mare. Mai sunt 10 zile şi vom rezolva totul vorbind unul cu celălalt şi vom vedea care va fi cel mai bun viitor pentru Juve", a spus Allegri.
Cu cinci dintre cele 15 victorii ale lui Juve în Cupa Italiei, Allegri a devenit cel mai de succes antrenor din istoria competiţiei.
Însă acest meci ar putea fi ultimul al său la Juventus, care l-ar putea demite la finalul sezonului.
În locul său ar urma să fie adus Thiago Motta, în prezent la conducerea Bolognei.